Tatoeba sentences — language code: ckt
Иныкит-ым тэӈуйӈэ ратваӈыт ымыльо моргынан тывъёттэ льоквыт, торгынан ӄыяаркынэткы нымкыче рычымӄатъё мэнигытъул, илгытэвинэӈ, и'нныкэмлил ынкъам ӄутти торгынан яаёттэ.
Радиоактивныкэн пэӈпэӈвытрэпы эвыр-ым бактерякэн энантъылыӈовыткольэпы ӄэйыӄын кытэ тури нэрэвириӈӈытык турык яаёта эвиръэ: пальтота, вытычга, уккэнчитэ, костюма, кэркэра, ӄипуӄирэ ынкъам ӄэпъоӄоная.
Ынӄэнат пытӄылым энъатыӈ рэнъэлӈыт ыныкит тэйкык мачвэквын ӄэманэкгыпы ынкъам-ым эвыр тайкыёлӄылтэ ынӈин вальэпы почьаквыт ынкъам ивтыл ӄонайынкылваттэ.
Вэрэӈатынвы левыт тайкыёлӄылтэ ӄэманэкгыпы къэлит, эвытлым-ым лымгыт.
Ынӈин вальа эвиръэ тури нэрэвинрэнӈытык вириӈэтыткук энаврыӈыткольэпы эвыр пэӈпэӈвытрэпы, ытръэч-ым ынӄэнагты торгынан рымаёлӄыл ынӄэн ымыльэты ынӈот вальык мимлык.
Ӄыпиригыткы ӈирэӄ литртэ мимылти ынкъам ӄынытгылеквыткы 60 – 70 градустагнэты.
Ыиӄор-ым ынкы къшилюйвыгыткы 250 – 300 граммат чывэткоён хозяйствокэн чопан, лымӈэ ӈэнрилы ӄинээргыткы растительныкэн мытӄымыт ынкъам нэмэ ӄынытгылеквыткы.
Ритӄыевыплыткук эвиръыт ынӈин вальык мимлычыку, ӄылпиттыгыткы ынкъам ӄыймэгыткы кыкватынвэты.
Ӈытома а'ӄаванвэпы торгынан вэтыӄун мычыквыт ынкъам ӄутти иръыт ӄонагчыкогты ёоёлӄылтэ, йыпъёлӄылтэ резиноплакыт эвытлым лыгиплекыт, ытръэч-ым ырык гыргоча вэтыӄун йыпъэлӄылтэ калоштэ.
Курык эвытлым тэйкык чиниткин аяёлӄылтэ инэвириӈэтыткукин – ынӄэн ӄырымэн ымыльо!
Вэтыӄун лымӈэ гыюлетыльылӄылтури, миӈкри ытри яаёлӄылтэ!
Ынӈин вальут вагыргыт наратвыркынат лыгэн эвырӄэй радиойпы, телевиденияйпы ынкъам газетгыпы.
Ӄэйвэ лым тури миӈкы рапымытваркынэтык: городык эвытлым нымнымык, валёмыплыткок ынӄэн пыӈыл лыгэн ынкэӄэй ӄытэнмавыӈӈотык энавэрэӈатытконвы.
Лыги ӄылгыркыниткы!
Ынкы ымы гыто лынъёлӄыл ыннэн секунда!
Янот-ым ӄынтэнмаквыткы ченэтэты ынкъам ройыръэты ымыльо торгынан амъянра яаёлӄыл инэвириӈэтыткунэӈэт.
Ӄынтэнмаквыткы роолӄылтэ, иквичимимыл ынкъам эӈэӈыткут, миӈкы вальылӄылтэ градусник, нашатыркэн спирт, йод, чымкичгыт, вата ынкъам лымӈэ нымкыӄинэт ӄутти инэнмэлевэтичгыт инэнмэлевэтыльырык тывъёттэ.
Торгынан ныкирит ынкъам ы'лёӈэт вэтыӄун валёмыльылӄылтэ тывъёттэ пыӈылтэ Советкэн властэн ынкъам сигналтэ гражданкэн инэвириӈэтыткукин.
Ынӄэната турык ярак ӄонпы энынвилкэ палёмтэльёлӄыл радио.
Иӈӄун тъарыӈ ныргэлынэт торык ярачыкогты радиоактивныкэн пиӈпиӈвытрыт ынкъам бактериякэн энаврыӈытконаӈат, ӄытэӈэйпыгыткы таӈымыльо патгыргыт, ӄэргычьоттык ӄынэймычӄэквыткы кэлитъулти ынкъам ӄэйпыгыткы ӈылынтоолгыт.
Ӄытэӈыгъюлетгыткы миӈкы варкын торыкайпы чымче вальын атчын ынкъам миӈкри ӈэнрилы ныӄивръэв таӈыпкэрыӈ.
Ыныкит-ым ынӈин вальын турык ярак ӄача ванэван чымче нытван, ӄытэйкыгыткы торгынанчинит ынанотгытайкыӈ вальыц атчын ярак ӄача.
Ӄыгтыгыткы ӄэргычьайпэчгыт, ӄэнаркэлегыткы ӄэргычьыт извёстката.
Эвиръыт, плекыт, кэлит ынкъам ӄутти ӄыёгыткы чемоданчыко, ченлечыку, шкафчыко.
Уттин вакъосӄыёлгыт ынӈэ ӄэргычьыгъет энтыкэ, ынӄэната ытри ӄырым нынлетынэт йынӄэргэн энанынлявыткольэпы.
Чоттагнэпы ынкъам расӄыткынгыпы алва ӄынлегыткы ымыльо йыръыӄэвыт.
Рэнмыт оттыракэн ръылӄэ ӄэнаркэлегыткы.
Ярак ӄача вальылӄылтэ уттэмыгэт йыръыльыт мимле ынкъам чимычгэйыт.
Ынӄэнат энанвайӈатык яаёлӄылтэ.
Ӄытэӈгитэгыткы, ӄэйвэ нутгъэв нывэнтыӄинэт тытылтэ.